CELEX: 62011CA0171
Language: bg
Date: 2012-07-12 00:00:00
Title: Дело C-171/11: Решение на Съда (четвърти състав) от 12 юли 2012 г. (преюдициално запитване от Oberlandesgericht Düsseldorf — Германия) — Fra.bo SpA/Deutsche Vereinigung des Gas- und Wasserfaches eV (DVGW) — Technisch-Wissenschaftlicher Verein (Свободно движение на стоки — Мерки с равностоен на количествено ограничение ефект — Национална процедура по сертифициране — Презумпция за съответствие с националното право — Приложимост на член 28 ЕО по отношение на частноправна сертифицираща организация)

22.9.2012   
            
            
               BG
            
            
               Официален вестник на Европейския съюз
            
            
               C 287/12
            
         Решение на Съда (четвърти състав) от 12 юли 2012 г. (преюдициално запитване от Oberlandesgericht Düsseldorf — Германия) — Fra.bo SpA/Deutsche Vereinigung des Gas- und Wasserfaches eV (DVGW) — Technisch-Wissenschaftlicher Verein
   (Дело C-171/11) (1)
   
   (Свободно движение на стоки - Мерки с равностоен на количествено ограничение ефект - Национална процедура по сертифициране - Презумпция за съответствие с националното право - Приложимост на член 28 ЕО по отношение на частноправна сертифицираща организация)
   2012/C 287/20
   Език на производството: немски
   
      Запитваща юрисдикция
   
   Oberlandesgericht Düsseldorf
   
      Страни в главното производство
   
   
      Ищец: Fra.bo SpA
   
      Ответник: Deutsche Vereinigung des Gas- und Wasserfaches eV (DVGW) — Technisch-Wissenschaftlicher Verein
   
      Предмет
   
   Преюдициално запитване — Oberlandesgericht Düsseldorf — Тълкуване на членове 34 ДФЕС, 101 ДФЕС и на член 106, параграф 2 ДФЕС — Прилагане на тези разпоредби спрямо дейността на частноправно сдружение (Technisch-Wissenschaftlicher Verein), одобрено от държава членка като акредитираща организация за определени продукти — Хоризонтално непосредствено действие на член 34 ДФЕС
   
      Диспозитив
   
   Член 28 ЕО трябва да се тълкува в смисъл, че се прилага към осъществяваната от частноправна организация дейност по стандартизиране и сертифициране, ако националното законодателство разглежда сертифицираните от тази организация продукти като съответстващи на националното право и ако вследствие на това се препятства продажбата на продукти, които не са сертифицирани от посочената организация.
   
      (1)  ОВ C 226, 30.7.2011 г.